<classify> Akizungumza na gazeti hili wakati wa mazoezi yaliyofanyika Uwanja wa Ndani wa Taifa, Ally alisema timu yake ndio bingwa wa kombe hilo kwa mara mbili mfufulizo, hivyo watahakikisha wanatetea ili libaki kwao.Sisi ndio mabingwa kwa misimu miwili hivyo dhamira yenu ni kulitetea kombe hili liwe mali yetu na kama unavyoona mabondia wetu wana ari na wamejiandaa vya kutosha, alisema Ally.Mashindano ya ngumi za ridhaa ya Meya wa Jiji la Dar es Salaam yanaandaliwa na Chama cha Ngumi za Ridhaa mkoa wa Dar es Salaam DABA yanatarajiwa kuanza kutimua vumbi Juni 21- 25 kwenye Uwanja wa Ndani wa Taifa, Dar es Salaam.Akizungumzia maandalizi, Mwenyekiti wa DABA Akaroly Godfrey alisema maandalizi yanaendelea vizuri na timu kutoka nje ya nchi na hapa nyumbani zimethibitisha kushiriki.Timu ya Jeshi la Maji kutoka Nigeria, kaunti ya Mombasa, taasisi za Majeshi Tanzania, Meya Tabora, Dar City na Kinondoni zimethibitisha kushiriki, alisema Akaroly.Pia Akaroly alisema Juni 18- 21 watakuwa na mashindano ya vijana wadogo yatakayofanyika kwenye Uwanja wa Ndani kwa ajili ya kuibua vipaji. Kiingilio katika mashindano haya ni Sh 5,000 kwa ajili ya kuchangia DABA ili ijiendeshe.  <topic>: michezo 